FFURFLEN RHW22

|  |
| --- |
| **HYSBYSIAD Y LANDLORD O DERFYNU: CONTRACT SAFONOL CYFNOD PENODOL O FEWN ATODLEN 9B I DDEDDF RHENTU CARTREFI (CYMRU) 2016** |
| *Mae’r ffurflen hon i’w defnyddio gan landlord i roi hysbysiad i ddeiliad contract cyfnod penodol sydd o fewn Atodlen 9B i Ddeddf Rhentu Cartrefi (Cymru) 2016, o dan adran 186(1) o’r Ddeddf honno fod rhaid iddo ildio meddiant o’r annedd ar ddyddiad penodedig.* |
|  |
| **Rhan A: Landlord** |  | **Rhan B: Deiliad neu Ddeiliaid y Contract** |
| Enw:Cyfeiriad: |  | Enw(au):  |
|  |
| **Rhan C: Annedd** |
| Cyfeiriad: |
|  |
| **Rhan D: Hysbysiad i Ildio Meddiant** |
| Yn unol ag adran 186 o Ddeddf Rhentu Cartrefi (Cymru) 2016, mae’r landlord yn rhoi hysbysiad i chi, ddeiliad neu ddeiliaid y contract, fod rhaid i chi ildio meddiant o’r annedd uchod ar [*dyddiad*] …………………………Os nad ydych chi, ddeiliad neu ddeiliaid y contract, yn ildio meddiant o’r annedd ar y dyddiad a bennir uchod, caiff y landlord wneud hawliad meddiant i’r llys. Rhaid rhoi’r hysbysiad hwn cyn diwrnod olaf y cyfnod y gwnaed y contract ar ei gyfer, neu ar y diwrnod olaf hwnnw.*Sylwer: Ni chaiff y dyddiad penodedig fod cyn diwrnod olaf y cyfnod y gwnaed y contract meddiannaeth ar ei gyfer, neu lai na dau fis ar ôl y diwrnod y rhoddir yr hysbysiad hwn i ddeiliad neu ddeiliaid y contract.* |
|  |
| **Rhan E: Llofnod** |
| Llofnodwyd gan y landlord, neu ar ei ran: …………………………… | Dyddiad: …………………………… |
| **Canllawiau i ddeiliaid contract**Yr hysbysiad hwn yw’r cam cyntaf sy’n ei gwneud yn ofynnol i chi ildio meddiant o’r annedd a nodir yn Rhan C. Dylech ei ddarllen yn ofalus iawn. Os nad ydych yn ildio meddiant erbyn y dyddiad a roddir yn Rhan D, caiff eich landlord wneud cais i’r llys am orchymyn sy’n ei gwneud yn ofynnol i chi ildio meddiant. Os oes gennych unrhyw amheuon neu os oes arnoch angen cyngor ynghylch unrhyw agwedd ar yr hysbysiad hwn, dylech gysylltu â’ch landlord yn y lle cyntaf. Gall llawer o broblemau gael eu datrys yn gyflym drwy eu codi’n syth. Os na allwch ddod i gytundeb â’ch landlord, efallai y byddwch am gysylltu ag asiantaeth gynghori (megis Cyngor ar Bopeth Cymru neu Shelter Cymru) neu gynghorwyr cyfreithiol annibynnol. Os ydych yn credu eich bod yn wynebu’r risg o fod yn ddigartref o ganlyniad i gael yr hysbysiad hwn, dylech gysylltu â’ch awdurdod lleol i gael cymorth. |
| **Cyfyngiadau ar roi’r hysbysiad hwn**Torri rhwymedigaethau statudolYn unol ag adran 186A o Ddeddf Rhentu Cartrefi (Cymru) 2016, ni chaniateir rhoi’r hysbysiad hwn ar adeg pan fo unrhyw rwymedigaethau statudol a restrir yn Atodlen 9A i’r Ddeddf honno wedi eu torri:*1. Methu â darparu datganiad ysgrifenedig;**2. Cyfyngiad o chwe mis yn dilyn methu â darparu datganiad ysgrifenedig o fewn y cyfnod a bennir yn adran 31 (o’r Ddeddf honno);**3. Methu â darparu gwybodaeth;**3A. Methu â darparu tystysgrif perfformiad ynni ddilys;**4. Torri gofynion sicrwydd a blaendal;**5. Taliadau gwaharddedig a blaendaliadau cadw o dan Ddeddf Rhentu Cartrefi (Ffioedd etc.) (Cymru) 2019;**5A. Methu â sicrhau bod larymau mwg a larymau carbon monocsid sy’n gweithio wedi eu gosod;**5B. Methu â chyflenwi adroddiad ar gyflwr trydanol etc.;**5C. Methu â darparu adroddiad ar ddiogelwch nwy i ddeiliad y contract.*Ni chaniateir rhoi’r hysbysiad hwn oni chydymffurfiwyd â gofynion adran 44 o Ddeddf Tai (Cymru) 2014.Yn unol ag adran 75 o Ddeddf Tai 2004, ni chaniateir rhoi’r hysbysiad hwn mewn perthynas â thŷ amlfeddiannaeth sydd heb drwydded yn unol â’r Ddeddf honno.Atodlen 9B i Ddeddf Rhentu Cartrefi (Cymru) 2016Ni chaniateir rhoi’r hysbysiad hwn ond i ddeiliaid contract safonol cyfnod penodol sydd o fewn Atodlen 9B i Ddeddf Rhentu Cartrefi (Cymru) 2016:*1. Tenantiaethau a thrwyddedau sy’n gontractau meddiannaeth oherwydd hysbysiad a roddir o dan Ran 2 o Atodlen 2 (o’r Ddeddf honno);* *2. Llety â chymorth;**3. Llety i geiswyr lloches, etc.;**4. Llety i bersonau digartref;**5. Meddiannaeth yn rhinwedd swydd;**6. Meddiannaeth yn rhinwedd swydd: yr heddlu;**7. Meddiannaeth yn rhinwedd swydd: y gwasanaethau tân ac achub;**8. Llety dros dro: tir sydd wedi ei gaffael ar gyfer datblygu;**9. Llety dros dro: trefniadau tymor byr;**10. Llety dros dro: llety yn ystod gwaith.* |